Na třoch wjesnych pućach w Chrósćicach wužiwanje wobmjezuja
Chrósćicy (SN/MWj). Někotre puće w Chrósćicach přichodnje tak kaž dotal wužiwajomne njebudu. Wjetšina gmejnskich radźićelow je na swojim posedźenju minjeny štwórtk wobzamknyła wotpohlad, prawa za wužiwanje hasow Při pastyrni, Při Satkuli a Cyrkwinska hora wobmjezować. Po doskónčnym schwalenju budu tam jenož hišće jězdźidła hač do dźewjeć tonow jězdźić směć. Pozadk je, zo njeměli so puće kóncować a zo měł so tam wobchad změrować.
Mjenowane puće njejsu po słowach wjesnjanosty Marka Klimana (CDU) za ćežke awta twarjene. Tohodla budźe jězdźidłam, kotrež su ćeše hač dźewjeć tonow, zakazane, zo tam jědu abo steja. Wuwzaća pak su na přikład zasadźenja z wohnjowobornym awtom, Lkw-je, kiž wotpadki wotwožuja, a dodawanske jězdźidła, kotrež na přikład ludźom nowe meble přiwjezu. Tež kermušny karusel tajke wuwzaće je.
szl_Latn szl_Latn szl_Latn